stanford-oval/wikipedia huggingface dataset:
גרג ברהלטר
קריירת משחק > מקצועי

ברהלטר עזב את האוניברסיטה לאחר שנתו השלישית, וחתם במועדון ההולנדי זוולה ב-1994. מאוחר יותר הוא שיחק בספרטה רוטרדם ובקמבור בהולנד, ובקריסטל פאלאס באנגליה, במדיה כבש פעם אחת, לרשתה של ברדפורד סיטי.
בשנת 2002, ברהלטר חתם באנרגי קוטבוס מהבונדסליגה הגרמנית. הוא ערך 111 הופעות ליגה עם הקבוצה, והיה קפטן הקבוצה כשעלתה בחזרה לליגה הראשונה. בשנת 2006, ברהלטר חתם עם במינכן 1860 מהבונדסליגה השנייה, ומונה לקפטן הקבוצה. הוא נשאר שם שנתיים וחצי נוספות, ורשם 73 הופעות ליגה במדיה.
לאחר קריירה של 15 שנים באירופה, ברהלטר עבר בחזרה לארצות הברית באפריל 2009. הוא חתם על חוזה בקבוצת ה-MLS, לוס אנג'לס גלאקסי, החוזה המקצועני הראשון שלו בארץ הולדתו. בעונתו הראשונה במדי הגאלקסי, שערי החובה שלהם נחתכו בחצי - מ-61 ל-30 - כאשר ברהלטר הנהיג את ההגנה.
ב-14 בנובמבר 2009 הוא כבש בדקה ה-103 של גמר המערב, והוביל את הגלקסי לניצחון 2–0 על דינמו יוסטון ואל גביע ה-MLS ב-2009. זה היה השער הראשון שלו ב-28 הופעות במועדון.
בעונתו השנייה, הגלאקסי זכו במגן האוהדים של ה-MLS והוריד עוד יותר את מספר שערי החובה שלהם ל-26, שיא מועדון.
ב-12 באוקטובר 2011 הודיע ברהלטר על החלטתו לפרוש בתום עונת 2011 של ה-MLS.
קריירת משחק > קריירה בינלאומית

ברהלטר הבקיע את השער הראשון שלו במדי נבחרת ארצות הברית ב-15 באוקטובר 1994, נגד ערב הסעודית. ברהלטר שיחק תפקיד משמעותי בנבחרת ארצות הברית במונדיאל 2002, והפך לשחקן קריסטל פאלאס הראשון ששיחק במשחק גביע העולם.
ב-25 במאי 2006, ברהלטר צורף לסגל נבחרת ארצות הברית למונדיאל 2006, במקום קורי גיבס הפצוע. ברהלטר הביע ביטחון ביכולת של הקבוצה לקראת הטורניר, אך לא שיחק באף אחד משלושת משחקי הנבחרת. ארצות הברית הודחה לאחר שסיימה בתחתית בית ה' בסיבוב הראשון עם תיקו אחד ושני הפסדים.
קריירת אימון > האמרבי

לאחר עונה כעוזר המאמן של לוס אנג'לס גלאקסי, ברהלטר מונה למאמן המועדון השוודי האמרבי ב-12 בדצמבר 2011. הוא פוטר ב-24 ביולי 2013 בגלל "חוסר משחק התקפה", כשהאמרבי הייתה במקום השמיני בליגה.
קריירת אימון > קולומבוס קרו

ברהלטר מונה למנהל הספורטיבי והמאמן הראשי של קולומבוס קרו מה-MLS ב-6 בנובמבר 2013.
תחת ברהלטר, קולומבוס העפילה לפלייאוף ב-2014, 2015, 2017 ו-2018. הם אף הגיעו לגביע ה-MLS ב-2015, אבל הפסידו בבית 2–1 לפורטלנד טימברס.
קריירת אימון > נבחרת ארצות הברית

ב-2 בדצמבר 2018 מונה ברהלטר למאמן הראשי של נבחרת ארצות הברית. הוא זכה בניצחון הראשון שלו כמאמן במשחק ידידות מול פנמה ב-27 בינואר 2019. ברהלטר הוביל את ארצות הברית לזכייה באליפות היבשתית ב-1 באוגוסט 2021, בגביע הזהב 2021. ב-12 בנובמבר 2021, ברהלטר הוביל את ארצות הברית לניצחון 2–0 על מקסיקו במוקדמות גביע העולם באצטדיון TQL בסינסינטי, אוהיו. הנברת העפילה לאחר מכן למונדיאל 2022.
במונדיאל סיימה ארצות הברית בתיקו נגד ויילס ואנגליה וניצחה במשחק טעון פוליטית את איראן.
חיים אישיים

ברהלטר מתגורר בשיקגו, אילינוי עם אשתו וארבעת ילדיו. אחד מבניו, סבסטיאן, משחק בקבוצת ונקובר וייטקאפס. אחיו, ג'יי, שימש כמנהל המסחר הראשי של פדרציית הכדורגל של ארצות הברית עד להתפטרותו ב-2020.
תארים > כשחקן

לוס אנג'לס גלאקסי
גביע ה-MLS:‏ 2011
מגן האוהדים: 2010, 2011
אליפות המערב ה-MLS: ‏2009, 2011
תארים > כמאמן

ארצות הברית
ליגת האומות של CONCACAF:‏ 2019/20, 2023/24
גביע הזהב של CONCACAF:‏ 2021
גרא גינזבורג

| --- | --- |

גרא גיזנבורג
 לידה:  20 בספטמבר 1947 (בן 77) מוהילב שבבלארוס
 מדינה:  ישראל 
 לאום:  יהודי
 עיסוק:  סופר, משורר, מורה ליוגה ומהנדס מחשבים
 מקום לימודים:  אוניברסיטת מינסק
 שפות היצירה:  עברית
 סוגה:  סיפורים לילדים, סיפורים קצרים
 geraginzburg.wordpress.com
 
גרא גינזבורג (ברוסית: Гера Гинзбург; נולד במוהילב שבבלארוס ב-20 בספטמבר 1947) הוא סופר לילדים ומבוגרים, משורר, מורה ליוגה ומהנדס תוכנה ישראלי.
ביוגרפיה > ראשית חייו

גרא גינזבורג נולד למיכאל גינזבורג, מורה להיסטוריה; ולדורה גינזבורג לבית רבינוביץ, מורה למתמטיקה.
בוגר תואר ראשון במתמטיקה ותואר שני במתמטיקה ומדעי המחשב בהצטיינות מאוניברסיטת מינסק (אנ'), שבבלארוס.
בשנת 1971 היגר מבלארוס לליטא. בשנת 1979 עלה לישראל מווילנה.
ביוגרפיה > פעילותו הספרותית

גינזבורג הוא בוגר מסלול השירה של "הליקון" בהנחיית אמיר אור ויקיר בן-משה (ב-2011) וקורסים שונים בפרוזה ושירה בבית אריאלה בהנחיית מאיה בז'רנו, נורית זרחי, שהם סמיט ושי צור (בין השנים 2012–2017).
פרסם שלושה ספרי סיפורים, אחד מהם לילדים. שיריו וסיפוריו התפרסמו בכתבי העת "הליקון", "משיב הרוח", "גג" "זוטא" ו"שיר חדש"
ביוגרפיה > קריירה בתחום המחשוב

בין השנים 1971–1994 עבד כמהנדס תוכנה בחברות אגד, מלל, וכלל מערכות. בין השנים 1994–1997 היה בעל חברת "Simula Software Systems", לפיתוח תוכנה בתחום תקשורת נתונים.
בשנים 1997–2001 שימש כמרצה למחשבים במכללה להנדסאים. ובשנים 2004–2014 שימש כמהנדס תוכנה בכיר וראש צוות בבנק דיסקונט.
גינזבורג התמחה בתכנות בשפות COBOL ו-SQL מול בסיס נתונים DB2 בסביבת מחשב מרכזי.
ביוגרפיה > עיסוקים נוספים

מורה ליוגה משנת 1993, מוסמך מטעם ארגון "שיבננדה" העולמי ליוגה. הקים את מרכז שיבננדה ליוגה (עמית) בהרצליה וניהל אותו בין השנים 1994–2006 יחד עם איריס איריסיה קובליו. לימד יוגה והתנדב באשראמים של ארגון שיבננדה בקנדה, באיי בהאמה ובהודו. החל מ-2013 מלמד בהגווד גיטא.
משנת 2014 עובד כנהג מונית.
ביוגרפיה > חיים אישיים

מתגורר בכפר סבא ואב לשתי בנות.
ספרים שכתב

"שורות": סיפורים קצרים, עריכה: זהר איתן, אמנית מלווה - איריס איריסיה קובליו, הוצאת אבן חושן (2002)
"יושקה": סיפורים לילדים, עריכה: יונה טפר, איורים - לוסי אלקויטי, הוצאת הקיבוץ המאוחד (2011)
"צעדים בשלג": איורים - איריס איריסיה קובליו, עריכה - הגר ינאי, הוצאת אבן חושן (2016).
הערות שוליים

↑  גרא גיזנבורג ברשימת המשתתפים בגיליון 91, באתר הליקון, 2011
↑  גרא גינזבורג ברשימת המשתתפים בגיליון 33, באתר כתב העת "גג", אפריל 2017
↑  * / גרא גינזבורג, גיליון 76, 14 בספטמבר 2010
↑  גרא גינזבורג מתוך 108 טנקות גיליון שלישי, באתר "שיר חדש", מאי 2009
↑  ספרו של גרא גינזבורג "שורות", באתר הוצאת אבן חושן
↑  ספרו של גרא גינזבורג, "יושקה", באתר הוצאת הקיבוץ המאוחד
↑  ספרו של גרא גינזבורג "צעדים בשלג", באתר הוצאת אבן חושן
| --- | --- |
בקרת זהויות :  NLI: 987007603947805171  BnF: cb177034098 (data)  ISNI: 0000 0004 6417 1749  LCCN: no2016150351  VIAF: 507147905020979090557   WorldCat (עם VIAF): 507147905020979090557
גארי פייטון השני

| --- | --- |

פייטון השני במדי הוושינגטון ויזארדס, 2020
 לידה:  1 בדצמבר 1992 (בן 31) סיאטל, וושינגטון, ארצות הברית
 עמדה:  קלע
 גובה:  1.88 מטרים
 מספר:  0
 מכללה:  המכללה הקהילתית של סולט לייק אוניברסיטת המדינה של אורגון
 דראפט:  לא נבחר, 2016
 קבוצות כשחקן
 2016–2017 2017 2017 2018 2018 2018–2019 2019 2019 2019 2019 2019–2020 2021 2021–2022 2022–2023 2023–:  ריו גראנדה ואלי וייפרס מילווקי באקס ←ויסקונסין הרד לוס אנג'לס לייקרס ←סאות' ביי לייקרס ריו גראנדה ואלי וייפרס וושינגטון ויזארדס ←קפיטל סיטי גו-גו ריו גראנדה ואלי וייפרס סאות' ביי לייקרס וושינגטון ויזארדס ראפטורס 905 גולדן סטייט ווריורס פורטלנד טרייל בלייזרס גולדן סטייט ווריורס
 הישגים כשחקן
 אליפות ליגת הפיתוח (2019)  אליפות ה-NBA‏ (2022)  שחקן ההגנה של ליגת הפיתוח (2021)  חמישיית ההגנה של העונה בליגת הפיתוח (2021)
גארי דוויין פייטון השני (באנגלית: Gary Dwayne Payton II; נולד ב-1 בדצמבר 1992) הוא כדורסלן אמריקאי המשחק בעמדת הקלע בגולדן סטייט ווריורס מליגת ה-NBA. הוא בנו של חבר היכל התהילה של הכדורסל ושחקן ה-NBA לשעבר גארי פייטון.
קריירת תיכון ומכללה

פייטון נולד בסיאטל, וושינגטון למוניק וגארי פייטון, כשאביו שיחק בסיאטל סופרסוניקס.
קריירת תיכון ומכללה > סולט לייק ברוינס

פייטון שיחק כדורסל מכללות שתי עונות במכללה הקהילתית של סולט לייק בסולט לייק סיטי, יוטה. הוא העמיד שם ממוצעים של 9.4 נקודות, 6.2 ריבאונדים, 3.7 אסיסטים ו-1.9 חטיפות למשחק כפרשמן (שחקן בשנתו הראשונה) בעונת 2012/13 והוביל את הברוינס לזכייה באליפות ה-Scenic West Athletic Conference (SWAC). פייטון גם נבחר לחמישיית ה-All-SWAC. בשנה השנייה שלו הוא העמיד ממוצעים של 14.1 נקודות, 7.9 ריבאונדים, 3.8 אסיסטים ו-1.9 חטיפות למשחק, ונבחר לחמישייה השנייה של ה-NJCAA.
קריירת תיכון ומכללה > אורגון סטייט ביברס

במהלך העונה השנייה של פייטון בסולט לייק הוא חתם על מכתב כוונות לשחק באלמה מאטר של אביו אורגון סטייט. במשחקם מול גראמבלינג סטייט פייטון רשם 10 נקודות, 12 ריבאונדים ו-10 אסיסטים, והפך לשחקן הביברס השני בלבד אי פעם עם טריפל דאבל במשחק אחרי אביו, שהשיג 20 נקודות, 14 ריבאונדים ו-11 אסיסטים מול אוניברסיטת פורטלנד ב-1988. ב-26 בינואר 2015 נבחר פייטון נבחר לשחקן השבוע באזור ה-Pac-12. במהלך העונה הראשונה שלו באורגון סטייט פייטון הוביל את קבוצתו בנקודות, ריבאונדים וחטיפות. ב-9 במרץ 2015 נבחר פייטון לחמישיית העונה, חמישיית ההגנה ושחקן ההגנה של חטיבת Pac-12.
קריירה מקצועית > ריו גראנדה ואלי וייפרס (2016–2017)

לאחר שלא נבחר בדראפט ה-NBA ‏2016 הצטרף פייטון ליוסטון רוקטס לליגת הקיץ 2016. ב-23 בספטמבר 2016, הוא חתם ברוקטס, אך לאחר מכן הם ויתרו עליו ב-24 באוקטובר לאחר שהופיע בשישה משחקי קדם-עונה. ב-31 באוקטובר 2016, הוא נרכש על ידי קבוצת ליגת הפיתוח של הרוקטס, ריו גראנדה ואלי וייפרס. ב-3 בדצמבר 2016, הוא קלע 51 נקודות ב-20 מ-29 מהשדה עם 11 ריבאונדים בניצחון 140–125 על לוס אנג'לס די-פנדרס.
קריירה מקצועית > מילווקי באקס (2017)

ב-2 באפריל 2017, פייטון השני חתם במילווקי באקס. הוא ערך את הופעת הבכורה שלו עבור הבאקס באותו לילה, כשקלע חמש נקודות בתשע דקות מהספסל בהפסד 109–105 לדאלאס מאבריקס. פייטון נחתך מהקבוצה ב-14 באוקטובר. ב-17 באוקטובר 2017, פייטון השני קיבל חוזה דו-כיווני עם הבאקס דרך קבוצת ליגת הפיתוח שלהם, ויסקונסין הרד, כלומר הוא יחזור רשמית למילווקי לתחילת העונה. פייטון השני פתח לראשונה בחמישייה ב-NBA ב-22 בנובמבר 2017, נגד פיניקס סאנס, ושיחק בתור הסמול פורוורד הפותח עבור הבאקס באותו לילה עקב פציעות בקבוצה. הוא אמנם סיים את הלילה מוקדם בגלל פציעה משלו, אבל הבאקס ניצחו בהארכה. ב-13 בדצמבר, פייטון השני נחתך מהבאקס לטובת שון קילפטריק.
קריירה מקצועית > לוס אנג'לס לייקרס (2018)

ב-15 בינואר 2018, הלוס אנג'לס לייקרס החתימה את פייטון השני על חוזה דו כיווני. לאורך שאר העונה הוא חילק את זמן המשחק שלו בין לוס אנג'לס לייקרס וקבוצת ליגת הפיתוח שלה, סאות' ביי לייקרס. במשחק האחרון של העונה קלע פייטון שיאי קריירה של 25 נקודות ו-12 ריבאונדים בדרבי של לוס אנג'לס מול הקליפרס.
קריירה מקצועית > חזרה לווייפרס (2018–2019)

ב-4 בספטמבר 2018, פייטון חתם על חוזה מחנה אימונים עם פורטלנד טרייל בלייזרס. ב-13 באוקטובר 2018, הבלייזרס ויתרו עליו.
ב-12 בדצמבר 2018, הריו גרנדה ואלי וייפרס מליגת הפיתוח הודיעו שהם רכשו מחדש את פייטון.
קריירה מקצועית > וושינגטון וויזארדס (2019)

ב-21 בינואר 2019, פייטון חתם בוושינגטון ויזארדס על חוזה ל-10 ימים, ופייטון ערך את הופעת הבכורה שלו עבור הוויזארדס ב-22 בינואר בניצחון 101–87 על דטרויט פיסטונס, אך לא הציעו לו חוזה נוסף ל-10 ימים בקבוצה.
קריירה מקצועית > קדנציה שלישית בווייפרס (2019)

ב-2 בפברואר הודיעו הריו גראנדה ואלי וייפרס שהם רכשו מחדש את פייטון.
קריירה מקצועית > סאות' ביי לייקרס (2019)

ב-24 באוקטובר 2019, קאנטון צ'ארג' רכשה את הזכות החוזרת של פייטון מהווייפרס תמורת ג'רון בלוסומגיים. יומיים לאחר מכן, ב-26 באוקטובר 2019, הועבר פייטון לסאות' ביי לייקרס עבור שלדון מאק ורוברט הייר. יומיים לאחר מכן ב-28 באוקטובר 2019, פייטון צורף לסגל מחנה האימונים של סאות' ביי. ב-4 בנובמבר 2019, פייטון נכלל בסגל ליל הפתיחה של הסאות' ביי לייקרס.
קריירה מקצועית > חזרה לוושינגטון (2019–2020)

ב-23 בדצמבר 2019, פייטון חתם בוושינגטון ויזארדס.
קריירה מקצועית > ראפטורס 905 (2021)

ב-11 בינואר 2021, פייטון נבחר במקום ה-15 על ידי הראפטורס 905 בדראפט הראשון של ליגת הפיתוח, שם העמיד ממוצעים של 10.8 נקודות ב-55.5 אחוזי קליעה מהשדה, 5.6 ריבאונדים, 2.6 אסיסטים ו-2.5 חטיפות ב-21.9 דקות למשחק. בתום העונה המקוצרת בבועה באורלנדו, הוא נבחר לשחקן ההגנה של השנה.
קריירה מקצועית > גולדן סטייט ווריורס (2021-2022)

ב-8 באפריל 2021, פייטון חתם על חוזה ל-10 ימים בגולדן סטייט ווריורס. ב-19 באפריל הוא חתם על חוזה שני ל-10 ימים וב-16 במאי הוא הוחתם להמשך העונה ולעונה הבאה. הוא נחתך זמן קצר לפני תחילת עונת 2021/2022, אך הוחתם מחדש על ידי הווריורס ב-19 באוקטובר, לחוזה עד סוף העונה. יחד עם הווריורס העפיל פייטון לפלייאוף ה-NBA, בלט בחלק ההגנתי והשתלב כשחקן קבוע ברוטציית הקבוצה. בתום אותה עונה זכה באליפות ה-NBA ביחד עם הווריורס כאשר גברו על הבוסטון סלטיקס בסדרת גמר ה-NBA, בתוצאה 4–2.
קריירה מקצועית > פורטלנד טרייל בלייזרס (2022-2023)

ב-6 ביוני 2022, לאחר היכולת הטובה שהציג במדי גולדן סטייט בפלייאוף 2022 חתם פייטון בפורטלנד על חוזה של 28 מיליון דולר ל-3 שנים. לפני פתיחת העונה הוא עבר ניתוח בשרירי הליבה שהשבית אותו לחודשים הראשונים של העונה, וב-2 בינואר 2023 הוא ערך את הופעת הבכורה שלו במדי הבלייזרס בה הוא קלע 7 נקודות מסר 4 אסיסטים והוריד 2 ריבאונדים בניצחון קבוצתו 135- 106 על דטרויט פיסטונס.
קריירה מקצועית > החזרה לגולדן סטייט (2023- הווה)

ב-9 בפברואר 2023 חזר פייטון לגולדן סטייט במהלך טרייד מרובע ששלח את קווין נוקס II לפורטלנד, ג'יימס ויסמן לדטרויט, סאדיק ביי לאטלנטה, ואת פייטון לגולדן סטייט.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | מילווקי | 6 | 0 | 16.5 | 0.364 | 0.111 | 0.600 | 2.0 | 2.2 | 0.5 | 0.7 | 3.3 |
| 2017/2018 | מילווקי | 12 | 6 | 8.8 | 0.394 | 0.167 | 0.667 | 1.4 | 0.8 | 0.3 | 0.1 | 2.5 |
| 2017/2018 | ל.א. לייקרס | 11 | 0 | 10.5 | 0.415 | 0.308 | 0.167 | 2.5 | 1.1 | 0.4 | 0.2 | 3.5 |
| 2018/2019 | וושינגטון | 3 | 0 | 5.3 | 0.625 | 0.500 | 0.000 | 0.7 | 1.3 | 1.0 | 0.3 | 3.7 |
| 2019/2020 | וושינגטון | 29 | 17 | 14.9 | 0.414 | 0.283 | 0.500 | 2.8 | 1.7 | 1.1 | 0.2 | 3.9 |
| 2020/2021 | גולדן סטייט | 10 | 0 | 4.0 | 0.769 | 0.500 | 0.750 | 1.1 | 0.1 | 0.6 | 0.1 | 2.5 |
| 2021/2022 | גולדן סטייט | 71 | 16 | 17.6 | 0.616 | 0.358 | 0.603 | 3.5 | 0.9 | 1.4 | 0.3 | 7.1 |
| 2022/2023 | פורטלנד | 15 | 1 | 17.0 | 0.585 | 0.529 | 1.000 | 2.6 | 1.5 | 1.1 | 0.1 | 4.1 |
| 2022/2023 | גולדן סטייט | 7 | 0 | 16.0 | 0.607 | 0.444 | 0.667 | 4.3 | 1.1 | 0.9 | 0.6 | 5.7 |
| קריירה |  | 164 | 40 | 14.8 | 0.548 | 0.341 | 0.593 | 2.8 | 1.1 | 1.0 | 0.3 | 5.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | גולדן סטייט | 12 | 2 | 16.9 | 0.659 | 0.533 | 0.667 | 3.1 | 1.3 | 1.2 | 0.6 | 6.5 |
| 2022/2023 | גולדן סטייט | 12 | 3 | 16.0 | 0.667 | 0.267 | 0.667 | 3.7 | 0.8 | 0.7 | 0.5 | 6.8 |
| קריירה |  | 24 | 5 | 16.5 | 0.663 | 0.400 | 0.667 | 3.4 | 1.0 | 0.9 | 0.5 | 6.7 |
גטו סוויסלץ' (מחוז מוהילב)

| --- | --- |

 מידע כללי
 מדינה:  בלארוס 
 תאריכים
 תאריך הקמה:  קיץ 1941
 תאריך סגירה:  סתיו 1942
 
לוח גטו סוויסלאך
הגטו בסוויסלץ' היה גטו ליהודי סוויסלוך שהועברו בכוח במחוז אוסיפוביץ' (בלארוס) וביישובים הסמוכים. הוא פעל במהלך השואה, מקיץ 1941 ועד סתיו 1942.
יצירה וכיבוש

עד קיץ 1941, לפני הכיבוש הנאצי, היו בין 600 ל-700 יהודים, מתוך כ-1,000 תושבי סוויסלוך. הכפר נכבש על ידי כוחות גרמנים ב-29 ביוני 1941, והכיבוש נמשך עד 17 ביולי 1944, אז שוחרר הכפר על ידי כוחות בעלות הברית.
המשטרה שוכנה בבניין מועצת הכפר, ובראשה עמד פולקסדויטשה מתושבי המקום, יערן לשעבר בבורסטל. ניקולאי בונדר, יצרן כיריים, שהגיע עם בניו למשטרה, הפך לבורגומאסטר של סוויסלאך. את מקומו תפס שידלובסקי, מדריך צבאי לשעבר בבית הספר התיכון "סוויסלאך".
התנאים בגטו

לקראת השמדת היהודים באזור, ארגנו הנאצים גטו בסוויסלאך. הגטו היה מסוג פתוח, חסר שומרים מחוץ למתקן. הוא נבנה בחלק של הכפר שבו חיו יהודים לפני המלחמה.
יהודי הכפר חויבו לענוד טלאי צהוב בחזית ובגב בגדיהם בהוראת המשטר הנאצי. השוטרים איבן לוזאנוב, וסילי קוביליאנץ, ניקולאי בונדר ואחייניו גרישה ומישה ינובסקי ממסמרים את אותם טלאים לבניינים, וסימנו אותם כמשקי בית יהודיים.
חיסול ומעשי טבח

כדי למנוע מגברים בגילאי צבא להתקומם נגד הנאצים, נרצחו לעיתים קרובות יהודים בני 15 עד 50, ללא שום סיבה מוצדקת, ועל אף העובדה שהיו האסירים הכשירים ביותר לצורכי עבודה. מסיבות אלו, ב-3 ביולי 1941, לקחו הגרמנים גברים יהודים ל"עבודה" במחנות עבודה, למרות שבמציאות הם נהרגו מאחורי הגשר מעל נהר ברזינה. קבוצה של לפחות 40 גברים נורתה בסוף אוגוסט ותחילת ספטמבר בחווה קיבוצית על הר, והם נקברו בתעלות שנחפרו יום קודם לכן. היהודים עצמם נאלצו לחפור את הבורות שלעתיד ייקברו בהם. את ההוצאה להורג ביצעו שוטרי העיירה בפיקודו של הגרמנים.
בספטמבר אספו שוטרים נאצים את כל הנשים היהודיות שהיו נשואות ללא-יהודים, ואמרו שייקחו אותן לאוסיפוביץ'. במציאות הם נלקחו לליפן, הושלכו מהגשר לתוך יובל סוויסלאך, ונורו מלמעלה.
ב-14 באוקטובר 1941 גרשו הגרמנים והמשטרה את היהודים מבתיהם, לקחו אותם במשאיות ליער וירקאו וירו במאות יהודים. לפי עדי ראייה, באותו יום:
"... את אלה שגרו בקצה סוויסלאך פשוט הובלו במקלות, נשים, ילדים, זקנים ברחובות ברגל למקום הוצאתם להורג. מכל עבר הגיע בכי נוראי, יבבות וצרחות. האחים השוטרים בונדרי ואביהם צעקו בכל הרחוב: 'הכו את היהודים, הצילו את רוסיה!'. דודה רחל, אשתו של רב מקומי, הובלה למשאית ואיזו אישה תלשה צעיף פלומתי מכתפה. במקום אחר תקפו שתי נשים ילדה יהודייה, הפילו אותה והחלו למשוך מרגליה מגפי גומי נוצצים, אישה אחת מרגל אחת, והשנייה מרגל אחרת."
בחורף 1941–1942 הפכו תנאי הגטו לבלתי נסבלים. היה כפור עז, והאסירים מתו מרעב וקור על רקע שוד בלתי פוסק והתנכלויות של נאצים ואזרחים אחרים של סוויסלאך.
בראשית 1942 הובילו הגרמנים והמשטרה את היהודים לתוך אתר "חרושת", שלידו כבר נחפרו בורות. תושבים מקומיים עמדו מסביב למקום, בחנו את האסירים והורו ליהודים למסור את רכושם, כמו תכשיטים ובגדים, לשוטרים. היהודים שהתנגדו או ילדים שבכו הוכו קשות. הם הכו רופאה, גברת זקס, שלא מסרה את כובעה. הם הכו ולקחו ממנה את המעיל של מיס בלה, שביקשה מהשוטרים מרצ'נקו, חברים שלה, לתת לה להשתמש בו בשירותים. הגיעו שוטרים מכפרים שכנים וקציני אס אס. קצין אס אס, באיומי ירי, הורה ליהודים להביא ולמסור את כל בגדי החורף המוצנעים. כאשר חזרו היהודים עם בגדיהם, הכריחו הגרמנים את היהודים המתים למחצה לשיר ולרקוד במשך מספר שעות, ולאחר מכן שחררו אותם בחזרה לגטו.
מאוחר יותר באותה שנה, במהלך "פעולה" נוספת (לשון מכובסת למעשי טבח ששימשו את הנאצים), נהרגו אחרוני יהודי סוויסלאך, והגטו חוסל.
ניצולים

בסוויסלאך שרדו רק יהודים מעטים, ביניהם ישראל איזאקוביץ' אסייביץ', בלה יוסיפובנה ברשאי וציליה גילייבנה רובינצ'יק.
בסוויסלאך הוענק לכומר האורתודוקסי סטפן קוצ'ינסקי (1875–1955) תואר הכבוד חסיד אומות העולם מטעם המכון להנצחת יד ושם כאות תודה על מעשיו בתקופת השואה, שם הציל את ליאוניד ובוריס גרשנוביץ' מההרג.
זִכָּרוֹן

מספרם המדויק של יהודים שמתו בסוויסלאך בזמן השואה אינו ידוע. עד כה זוהו ופורסמו 202 שמות ושמות משפחה של קורבנות רצח העם. בשנת 2018 התגלה יומנו של מ.ו. בונדרב, תושב סוויסלאך, המתייחס ל-1,016 יהודים שנהרגו בסוויסלאך.
לאחר המלחמה, במקום ההוצאה להורג ההמונית, הקימו יהודי סוויסלאך, שחזרו מהפינוי על ידי הצבא האדום, אנדרטה קטנה עם גדר מתכת. לאחר מכן הוסרה האנדרטה ואפר ההרוגים נטמן מחדש בבית העלמין היהודי בבוברויסק. נכון לשנת 2021 לא מצוין מקום ההוצאה להורג בסוויסלאך. בשנת 1949, בבוברויסק, הוקם במקום הקבורה מחדש אנדרטה עם המילה "לזכר האזרחים הסובייטים המתים של סוויסלאך, שעונו ונהרגו באכזריות על ידי פולשים נאצים בשנים 1941-1945; מקרובים וחברים" בשנת 2003, ביוזמת הקהילה היהודית של בוברויסק, שוחזרה האנדרטה ונוספו ללוח המילים "לאום יהודי".
הערות שוליים

1 2 3 4 5 6 7  Акулич, Маргарита (2022-05-15). Осиповичи и евреи. История, холокост, наши дни (ברוסית). Litres. ISBN 978-5-04-234124-3.
1 2 3 4 5 6  "Мое местечко\Свислочь". shtetle.com. נבדק ב-2023-04-06.
↑  "Periods of Occupation of Settlements in Belarus". Belarus National Archives. אורכב מ-המקור ב-20 אוק' 2013. נבדק ב-6 אפר' 2023. {{cite web}}:  (עזרה)
1 2 3 4 5 6 7 8 9  "Леонид Смиловицкий: По следам еврейских кладбищ Беларуси. Свислочь". Berkovich-Zametki. 7 בנובמבר 2019. אורכב מ-המקור ב-18 במאי 2021. נבדק ב-6 אפר' 2023. {{cite web}}:  (עזרה)
↑  Kisyalyov, G.K.; Ulyanka, B.V.; Khobatov, M.P.; Kachanovich, P.S.; Khursik, V.U. (2002). Памяць. Асіповіцкi раён (בבלארוסית). Minsk: Belta. p. 720. ISBN 985-6302-36-6.
↑  National Archives of the Republic of Belarus (NARB) - fund 3500, inventory 4, case 99, sheets 2, 46
↑  "Вопросы и задачи исследования". www.jewniverse.ru. נבדק ב-2023-04-06.
↑  Kuchinsky, Stefan. "Righteous Among the Nations - Induction". Yad Vashem. נבדק ב-6 אפר' 2023. {{cite web}}:  (עזרה)
↑  Цыганок, Н. Л. (2010). Война известная… и неизвестная» (сборник научно-исследовательских работ школьников, статей и воспоминаний), составитель (ברוסית). Minsk. ISBN 978-985-519-234-4.
↑  "Осиповичский краевед Леонид Безручко — об уничтожении евреев на ст. Уборок во время Великой Отечественной войны | Осиповичи Online. Асiповiцкi край" (ברוסית). 28 בינואר 2019. נבדק ב-2023-04-06. {{cite web}}:  (עזרה)
↑  "Svisloch". Russian Jewish Encyclopedia. אורכב מהמקור ב-4 מרץ 2016. נבדק ב-6 אפר' 2023. {{cite web}}:  (עזרה)תחזוקה - ציטוט: unfit URL (link)
גינתר פרין

| --- | --- |

 לידה:  16 בינואר 1908 אוסטרפלד, הקיסרות הגרמנית הקיסרות הגרמנית 
 נהרג:  7 במרץ 1941 (בגיל 33) האוקיינוס האטלנטי ממול חופי אירלנד 
 מדינה:  הרייך הגרמני 
 כינוי:  Der Stier von Scapa Flow, The bull of Scapa Flow 
 השכלה:  Königin Carola Gymnasium  Naval Academy at Mürwik  קתרינאום 
 השתייכות:  קריגסמרינה קריגסמרינה
 תקופת הפעילות:  1933–1941 (כ־8 שנים)
 דרגה:   קורבטנקפיטן (קריגסמרינה)
 תפקידים בשירות
 מפקד U-47
 פעולות ומבצעים
 מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גינתר פרין (בגרמנית: Günther Prien;‏ 16 בינואר 1908 – 7 במרץ 1941) היה קצין ימי ומפקד צוללת גרמני. בשל הצלחותיו הצבאיות, הוא נחשב על ידי התעמולה הנציונל-סוציאליסטית כגיבור המלחמה האידיאלי. הוא נודע לשמצה בעיקר בגלל המתקפה המוצלחת ב-14 באוקטובר 1939 על סקפה פלו, נמל הבית של צי הבית ומאז 1919 נמל ימי חשוב של בריטניה.
ביוגרפיה > ראשית חייו

פרין נולד ב-16 בינואר 1908 באוסטרפלד בפרובינציית סקסוניה, והיה בנם של השופט גוסטב פרין ומרגרט בושטדט. מאוחר יותר עברו הוריו להתגורר בגוסלר ומשנת 1930 עברו להנובר. פרין התגורר עם קרובי משפחה, הנוטריון קרל האן ואשתו, בליבק מגיל חמש. הוא למד בקתרינאום שם ואחר כך בבית הספר התיכון המלכה קרולה בלייפציג. בגיל 16, פרין נשר מבית הספר התיכון, שנקרא מאוחר יותר על שמו כשהפך למפקד צוללת בולט, והצטרף לצי הסוחר הגרמני. בשנת 1927 נרשם פרין בלייפציג. ב-1931 עבר את בחינת הקפטן, אך אז נעשה מובטל. לפי האוטוביוגרפיה המאוחרת שלו, הוא האשים את רפובליקת ויימאר באבטלה ובחוסר סיכויים שלו, ומתוך מרירות, הצטרף ל-NSDAP ב-1931.
ביוגרפיה > קריירה צבאית > ראשית שירותו

פרין הצטרף לרייכסמרינה ב-16 בינואר 1933. הוא שולב בצוות 31 והפך ל"צוער ימי" ב-1 במרץ. לאחר הכשרת החובה כחייל רגלי ב-Schiffsstammdivision der Ostsee בדנהולם ליד שטרלזונד, מאפריל 1933 עד ספטמבר 1934 סיים פרין קורסי נשק בבית הספר הימי ב-Mürwik ובבית הספר לקציני הסיפון בקיל. ב-1 באפריל 1935, פרין, שהפליג באותה תקופה בסיירת הקלה קניגסברג, הועלה לדרגת לויטננט צור זי. באותה שנה, פרין התנדב לכוח הצוללות. שם הוא סיים את הכשרת הצוללות עד סוף אפריל 1936, למד בבית הספר לצוללות בקיל והפליג על צוללת ההדרכה U-3. מ-11 במאי 1936 שירת פרין כקצין משמר ראשון (I WO) ב-U-26 תחת לויטננט צור זי ורנר הרטמן. מספר משימות במלחמת האזרחים בספרד נפלו בזמן פיקודו על הספינה. מאוקטובר עד דצמבר 1938, פרין קיבל הוראות בנייה עבור הצוללת העתידית שלו U-47 במספנת Germania בקיל. ב-17 בדצמבר 1938 הוא קיבל את הפיקוד על U-47, שהשתייכה לשייטת הצוללות וגנר. ב-1 בפברואר 1939, פרין הועלה לדרגת קפיטן-לויטננט.
ביוגרפיה > קריירה צבאית > מלחמת העולם השנייה

בתחילת המלחמה סייר פרין ממערב לבורדו עם U-47, לאחר שהצוללת עזבה את קיל ב-19 באוגוסט 1939. מפקדי הצוללות הגרמנים שהיו בים עם פרוץ המלחמה הגיבו אחרת לנסיבות המשתנות. פריץ-יוליוס למפ, אחד מחבריו לצוות של פרין, הטביע את ספינת הנוסעים הבריטית את'ניה עם U-30 מבלי לעצור תחילה את כלי השיט או שזיהה אותו בבירור. עם זאת, פרין דבק בהליך לפי פרוטוקול הצוללות, מה שגם גובה על ידי פקודתו של קרל דניץ ברדיו מיד לאחר תקרית את'ניה. בהתאם לכך, פרין הניח בתחילה לשלוש ספינות של מדינות נייטרליות. למחרת בבוקר הוא תקף את ספינת המשא הבריטית בוסניה (2,407 BRT) באש ארטילרית. לאחר שהצוות ירד ולווה למקום מבטחים על ידי ספינה נורווגית שעצרה, הוא הטביע את הספינה בטורפדו. באותו אופן הוא הטביע את הריו קלארו (4,086 BRT) למחרת וגם ניסה להטביע את גארטבון (1,777 BRT), אותה הטביע לבסוף באש ארטילרית כיוון שהטורפדו שנורה נכשל. ב-15 בספטמבר U-47 חזרה לקיל.